Элчин Әсәдов

Элчин Рафик улы Әсәдов (; 1987 елның 12 феврале, Физули, Азәрбайҗан ССР) — Азәрбайҗан велоузышчысы. 2015 елда Бакыдагы Ауропа уеннарында һәм 2020 елда Токиодагы җәйге Олимпия уеннарында катнашучы. 2019 ел нәтиҗәләре буенча Азәрбайҗанның иң яхшы велоузышчысы.

 Тормыш юлы 
Элчин Әсәдов Азәрбайҗан ССРның Физули шәһәрендә туа. 1993 елда Карабах сугышы нәтиҗәсендә, Әсәдовның туган шәһәре, Физули районының бер өлеше белән бергә, әрмән көчләре контроленә күчә һәм Әсәдов гаиләсе Бакыга күченергә мәҗбүр була.

2000 елда Әсәдов спорт белән шөгыльләнә башлый, берничә спорт төрендә үзен сынап карый. Нәтиҗәдә, велоузышка туктала.

2015 елның июнендә Әсәдов Бакыда узган I Ауропа уеннарында катнаша, ләкин ул вакыт эчендә узышта финишка килеп җитә алмый. Әсәдов беренче арадаш финишка кадәр генә барып җитә – 12,9 км, бу дистанциянең өчтән бер өлешен дә тәшкил итмиЭльчин Асадов не смог финишировать в гонке на время, белорус победил.

2020 елның сентябрендә Төркиядә Халыкара велосипедчылар берлегенең (UCI) 1.2 категориясе Grand Prix Velo Erciyes велотурында Bahrain Cycling Academy командасы өчен чыгыш ясап, Әсәдов 25 очко яулап, өченче була. Бу Әсәдовка Токиодагы 2020 елгы җәйге Олимпия уеннарына квалификацияләнергә мөмкинлек бирә. Олимпия уеннарында Әсәдов уңышсыз чыгыш ясый. Ул 2021 елның 24 июлендә Токиода узган 2020 елгы Олимпиадада старт алган беренче Азәрбайҗан спортчысы була. Ул уңышлы старт алуга һәм хәтта лидерлар төркемендә булуга карамастан, 234 км дистанциягә узышның 57 нче чакрымында Әсәдов егыла, әмма соңрак тора һәм узышны дәвам итә. 96,6 километрдан соң ул 130 катнашучының иң яхшы 50 спортчы рәтенә дә керми. Финишка кадәр 108 километр кала ул катнашуны туктатырга мәҗбүр була һәм ярышны вакытыннан алда тәмамлыйТокио-2020. Эльчин Асадов досрочно завершил велогонку.

 Казанышлар 

 2012
 Азәрбайҗан чемпионы — индивидуаль узыш
 Азәрбайҗан чемпионатында 3 нче — төркем ярышлары
 2013
 Азәрбайҗан чемпионы — индивидуаль узыш
 Азәрбайҗан чемпионатында 3 нче — төркем ярышлары
 2014
 Азәрбайҗан чемпионы — төркем ярышлары
 Азәрбайҗан чемпионы — индивидуаль узыш
 2015
 Азәрбайҗан чемпионатында 2 нче — төркем ярышлары
 Азәрбайҗан чемпионатында 2 нче — индивидуаль узыш
 2016
 Азәрбайҗан чемпионы — индивидуаль узыш
 Азәрбайҗан чемпионатында 3 нче — төркем ярышлары
 2017
 Азәрбайҗан чемпионы — индивидуаль узыш
 Марокко турында 7 нче этап
 Рибаса турында 3 нче
 Азәрбайҗан чемпионатында 3 нче — төркем ярышлары
 2018
 Азәрбайҗан чемпионы — индивидуаль узыш
 Азәрбайҗан чемпионатында 3 нче — төркем ярышлары
 2019
 Азәрбайҗан чемпионы — төркем ярышлары
 Азәрбайҗан чемпионы — индивидуаль узыш
 Ярымутрау турында 1 нче этап
 Кайсери турында 3 нче
 2020
 Grand Prix Velo Erciyes 3 нче

 Искәрмәләр 

 Сылтамалар 

 Элчин Әсәдов CQ ranking сайтында 
 Элчин Әсәдов ProCyclingStats сайтында 
 Элчин Әсәдов Cycling Archives сайтында  

Төркем:Википедия:Замандашлар биографиясе
Төркем:1987 елда туганнар
Төркем:12 февраль көнне туганнар
Төркем:Әлифба буенча шәхесләр
Төркем:Әлифба буенча спортчылар